OpenLLM-France/wikimedia huggingface dataset:
# Union Grove (Alabama)

Union Grove Alabamako herri bat da. Marshall konderrian kokatua dago. 2010ean 77 biztanle zituen, 53,1 kilometro koadrotan banatuta.

## Ikus, gainera

* Marshall konderria

## Kanpo estekak

* Datuak: Q65755
# Unkenbach

Unkenbach Alemaniako udalerria da. Renania-Palatinatua estatuan dago, [[Donnersberg barrutia|Donnersberg]] barrutian. 2014an 223 biztanle zituen 5,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654654
* Multimedia: Unkenbach / Q654654
# Unknown (2011ko filma)

Unknown (euskaraz Ezezagun), 2011ko Jaume Collet-Serra kataluniar zinema zuzendariren ekintza thriller film bat da. Didier Van Cauwelaert idazlearen Out of My Head (Nire Burutik Kanpo) liburuan oinarritua dago. Liam Neeson, Diane Kruger, January Jones, Aidan Quinn, Bruno Ganz eta Frank Langella aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Alemania, Berlin. Martin Harris (Liam Neeson) doktorea eta Elizabeth Harris (January Jones) emaztea hirian bisitan daude. Martinek trafiko istripu bat izan eta koma egoera luze batean sartuko da. Esnatzean, larritasunez beste gizon batek (Aidan Quinn) bere nortasuna ordezkatu duela jabetuko da. Orduan Gina (Diane Kruger) izeneko emakume baten laguntzaz gertatzen ari denari buruzko ikerketa bati ekingo dio.

## Aktoreak

* Liam Neeson: Martin Harris doktorea
* Diane Kruger: Gina
* January Jones: Elizabeth "Liz" Harris
* Aidan Quinn: Martin B
* Frank Langella: Rodney Cole irakaslea
* Bruno Ganz: Ernst Jürgen, Stasiko agente ohia
* Sebastian Koch: Bressler irakaslea
* Stipe Erceg: Jones
* Olivier Schneider: Smith
* Rainer Bock: Herr Strauss (choteleko segurtasun arduraduna)
* Mido Hamada: Shada printzea
* Karl Markovics: Farge doktorea
* Eva Löbau: Gretchen Erfurt erizaina

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q158759
# Unknown Road

Unknown Road, Pennywise taldearen estudioko bigarren diska da eta Epitaph Records zigiluak 1993an kaleratu zuen.

## Abestien zerrenda

* Unknown Road – 2:46
* Homesick – 2:17
* Time To Burn – 2:19
* It's Up To Me – 3:16
* You Can Demand – 2:17
* Nothing – 2:33
* Vices – 2:03
* City Is Burning – 2:12
* Dying To Know – 3:04
* Tester – 3:14
* Try To Conform – 2:40
* Give And Get – 2:01
* Clear Your Head – 15:44

## Taldekideak

* Jason Thirsk – Bajua
* Byron McMackin – Bateria
* Fletcher Dragge – Gitarra
* Jim Lindberg – Ahotsa

## Kanpo estekak

* Datuak: Q2713138
# Unlawful Entry (filma)

Unlawful Entry, 1992ko Jonathan Kaplan estatubatuarrak zuzendutako thriller psikologiko bat da. Kurt Russell, Madeleine Stowe eta Ray Liotta aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Los Angeles, Michael (Kurt Russell) eta Karen Carr (Madeleine Stowe) bizimodu ekonomiko erosoa eta zoriontsu daramaten senar-emazteak dira. Baina gau batez, beren etxean ezezagun bat sartu, lapurreta egiten saiatu eta Karen laban batez mehatxatu ondoren ihes egitea lortuko du, ondorioz senar-emazteak asaldatuak geldituko dira.
Ondorioz, Pete Davis (Ray Liotta) polizia ofiziala senar-emazteak gertatutakoaz galdekatzera joango da, hasiera batean beraien egoeraz kezkatu eta lagundu nahi dituela dirudien arren, beraien segurtasunarekin obsesionatzen hasi eta horrelako bizipen latzik berriz izan ez dezaten ideiak emango dizkie.
Baina Pete Davisek portaera bitxia eta izaera desorekatua duen gizasemea dela azaleratuz joango da, gainera Karen seduzitzen saiatu, harekin obsesionatzen eta senar-emazteen bizitza kontrolatzen hasiko da. Honela, senar-emazteek puskanaka Pete ofiziala psikopata maniatiko baina manipulatzaile buruargi bat dela eta beraien aurkako egitasmo beldurgarri bat burutzeko asmoa duela ohartuko dira.

## Aktoreak

* Kurt Russell: Michael Carr
* Madeleine Stowe: Karen Carr
* Ray Liotta: Pete Davis ofiziala
* Roger E. Mosley: Roy Cole ofiziala
* Ken Lerner: Roger Graham
* Deborah Offner: Penny, Karenen laguna
* Carmen Argenziano: Jerome Lurie
* Andy Romano: Russell Hayes kapitaina
* Harry Northup: McMurtry, harrera mahaiko sarjentua
* Sherrie Rose: Autoko neska
* Myim Rose: Layla
* Tony Longo: Big Anglo
* Djimon Hounsou: Presoa
* Dick Miller: Aparkalekuko langilea

## Kanpo estekak

* IMDBko fitxa irakurgai (Ingelesez)
* Datuak: Q1397969
# Unlambda

Unlambda David Madore-k asmatutako programazio lengoaia da. Lengoaia hau bi programazio lengoaia baztertuen arteko elkargunea da.

## Kanpo estekak

* (Ingelesez) Unlambda lengoaiaren webgunea
* Datuak: Q670180
# Unlingen

Unlingen Alemaniako udalerria da. Baden-Württemberg estatuan dago, [[Biberach (barrutia)|Biberach]] barrutian. 2014an 2.406 biztanle zituen 26,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q519779
* Multimedia: Unlingen / Q519779
# Unjapyx

Unjapyx Dipluraren barruko Japygidae familiako genero bat da. Hexapoda taldeko artropodoak dira.

## Ikus, gainera

* Diplura
* Datuak: Q7896930
* Espezieak: Unjapyx
# Unleashed (2005eko filma)

Unleashed edo Danny the Dog (euskaraz Lasatua edo Danny Txakurra), 2005eko Louis Leterrier frantziarrak zuzendutako ekintza thriller film bat da. Jet Li, Morgan Freeman, Bob Hoskins eta Kerry Condon aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bartek (Bob Hoskins) bere amaren besoetatik jasoa, Dannyk (Jet Li) hark erakutsi dion mundua bakarrik ezagutzen du: bizi den gela eta Bartek dirua mailegatu eta ordainketa atzeratu duten pertsonen aurka egitera derrigortuarazi duen bortizkeria. Hortaz, Danny bere nagusiaren aginduak txintik atera gabe obeditzeko txakur gisa hezitua izan den morroia da. Baina, egun batez, Bart zordun mendekatzaile batek jarri dion segada batean hilik suertatuko da.

## Aktoreak

* Jet Li: Danny txakurra
* Morgan Freeman: Sam
* Bob Hoskins: Bart
* Kerry Condon: Victoria
* Vincent Regan: Raffles
* Dylan Brown: Lefty
* Tamer Hassan: Georgie
* Michael Jenn: Wyeth
* Jean-François Lénogue: Rafflesen morroia
* Scott Adkins: Igerilekuko borrokalaria
* Silvio Simac (krediturik gabe): Igerilekuko borrokalaria
* Mike Ian Lambert: Arrotza

## Kanpo estekak

* IMDBko fitxa irakurgai (Ingelesez)
* Datuak: Q470507
# Upplands Väsby udalerria

Upplands Väsby Suediako udalerria da. Stockholmgo konderrian kokatua dago. 83,81 km² ditu eta 42.935 biztanle ditu.

## Mugakideak

Honako udalerri hauekin egiten du muga:
Sollentuna udalerria Järfälla udalerria Upplands-Bro udalerria Sigtuna udalerria Vallentuna udalerria Täby udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q499425
* Multimedia: Upplands Väsby Municipality / Q499425
# Uppsalako Unibertsitatea

Uppsalako unibertsitatea (suedieraz: Uppsala universitet) Suediako eta Europa iparraldeko unibertsitate zaharrena eta garrantzitsuena da, 1477 urtean sortutakoa. Uppsala hirian dago.

## Historia
### Sorrera

XV mendean Europako beste unibertsitateak bezala, elizari loturiko zentro gisa sortu zen eta Sixto IV.a aita santuak eman zizkion eskubideak. Lau fakultate eratu ziren orduan: Teologia, Legegintza (kanonikoa eta erromatarra), Medikuntza eta Filosofia.
XVI mendean Gustavo I.a Vasa erregeak Erlijio Erreforma bultzatu zuen eta Uppsalako unibertsitatea katolizismoarekin lotzen zenez suediar ikasleek Alemaniako unibertsitatetara jo zuten eta Uppsalakoaren ikasle kopurua asko jeitsi zen.

### Ilustrazio garaia

Mendearen bukaeran ordea luteranismoaren bultzatzailea bihurtu zen eta 1593an pribilejio berriak jaso zituen eta XVII mendean Suediar Inperioa handitzearekin batera unibertsiate ugari zabaldu ziren herrialde osoan. Gustavo II.a Adolfo erregeak interes handia azaldu zuen Uppsalarekiko eta 1625ean katedralaren alboan Gustavianum eraikina altxatu zuen unibertsitatearen egoitza izateko. Carolus Linnaeus botanikaria bertan aritu izan zen irakasle lanetan XVIII mendean eta Systema Naturae argitaratu zuen 1738an. Samuel Klingenstierna matematikaria (1728an) eta Anders Celsius fisiko eta astronomoa (1729an) ere bertan izan ziren irakasle.

### XIX menetik aurrera

1865 urtean Carl Johan Svensén parlamentariak emakumeek ikasketak egiteko eskubidearen aldeko mozioa aurkeztu zuen eta 1873an dagoeneko ikasketa guztietarako eskubidea lortru zuten, teologia eta legegintza ezik.
Gaur egungo eraikin nagusia 1887an eraiki zen italiar pizkundeko estiloan eta Herman Teodor Holmgren arkitektoak diseinatu zuen. 1996 eta 2001 artean berriztatze lanak egin zitzaizkion. Gaur egun hitzaldi, kontzertu eta ospakizunetarako erabiltzen da gehienbat.

## Liburutegia

Carolina Rediviva izena du Unibertsitateko liburutegiak. Bertan 5'25 milioi liburu eta aldizkari daude, 61.959 eskuizkribu, 7.133 musika paper eta 345.734 mapa besteak beste. 1691 urtean sortu zen Academia Carolina izenarekin eta 1702ko sute handitik libratu zen Uppsalako eraikin bakarretakoa izan zen. 1778 urtean eraitsi egin zuten eta gaur egungo eraikina 1841ekoa da.

## Fakultateak

* Arte eta Giza Zientziak
* Medikuntza
* Zientzia eta Teknologia

## Unibertsitateari loturiko beste toki batzuk

* Uppsalako Unibertsitateko Ospitaea
* Forum zaharra
* Obserbatorio zaharra
* Ekonomikum
* Lineoren lorategia
* Anders Celsiusen etxea eta obserbatorioa
* Lorategi botanikoak
* Ekerman House
* Julinsköld jauregia
* Skytteanum
* Oxenstierna House
* Regnellianum

## Iruditegia

* Eraikin nagusia.
* Carolina Rediviva.
* Gustavianum.
* Gustavianum museoa eta katedrala elkarren ondoan.
* Unibertsitateko lorategi botanikoak.
* Lineoren lorategia.

## Kanpo estekak

* Datuak: Q185246
* Multimedia: Uppsala University / Q185246
# Uppsalako konderria

Uppsala Suediako konderri bat da. 8.209 km$^2$ko azalera du eta 2011ko datuen arabera 336.533 biztanle zituen. Bere hiriburua Uppsala da.

## Mugakideak

Stockholm, Södermanland, Västmanland eta Gävleborg konderriekin eta Itsaso Baltikoarekin egiten du muga.

## Udalerriak
### Hiri handienak

* Uppsala (hiriburua, 140.454 biztanle)
* Enköping (21.121 bizt.)
* Bålsta (20.153 bizt.)

### Udalerri guztiak
## Ondasun nabarmenak
### Parke Nazionalak

* Färnebofjärden Parke Nazionala

### Iruditegia

* Uppsalako katedrala.
* Uppsalako gaztelua.
* Uppsalako Unibertsitatea
* Carolina Rediviva.
* Gustavianum.
* Öregrund.
* Älvkarlebyko hotela.
* Örbyhus gaztelua.
* Mälaren aintzira.
* Färnebofjärden Parke Nazionala.
* Dalälven ibaia.
* Tämnarån ibaia.
* Ingegerdsleden erromes bidea.

## Pertsonaia ezagunak

* Ingmar Bergman (1918-2007), zinema zuzendaria.

## Kanpo estekak

* Datuak: Q104926
* Multimedia: Uppsala County / Q104926
# Uppsalako tenplua

Uppsalako tenplua Suediako Uppsala hiritik hurbil kokatutako Gamla Uppsala (Antzinako Uppsala) kokalekuan zegoen tenplu pagano bat zen, bertan eta historiaurreko garaitik eskandinaviar jainkoak gurtu ohi ziren. Tenplua izatea garaiko agiri idatzietan gutxi aipatzen da, baina eskandinaviar sagetan eta Saxo Grammaticus delakoaren Gesta Danorum idazlanean sarri aipatu ohi da.
Adan Bremengoak ere gurtzeleku honen deskribapena burutu zuen:
    «Suediarrek tenplu ospetsu bat zuten, honek Uppsala izena zeraman, Sigtuna hiritik ez oso urruti. Tenplu hau osoki urrez eraikia zegoen. <...> Tenplu hau bere aurrealdean zintzilik zuen eta bisitarien miresmena pizten zuen urrezko kate batek inguratzen zuen. santutegia bera aipatutako haranean eta antzoki baten gisa mendiz inguratua baitzegoen»
    «Thor jainko guztietan boteretsuena da eta trumoia, dunbotsa, haizea, euria, eguzkiaren argia eta uzten jauna da. Erdialdean eseritzen da, eskuan makil bat duela (Mjölnir, eta albo banatan honako bi jainkoak daude: Odin, gudaren jainkoa, bere armadura osoz, eta Frey, bakea eta maitasunaren jainkoa, zakil handi bat duela. Jainko jentil edo pagano guzti hauetako bakoitzak bere apaizak, hauek jendeak emandako eskaintzak eta sakrifizioak eskaintzen dizkiete. Gaixotasunak edo goseteak jazo ezkero, Thorri sakrifizioak eskaintzen zaizkio, gerra badago Odini, eta ezkontzak ospatu ezkero Freyri. Bederatzi urtero bederatzi egun irauten dituen blót edo sakrifizioa ospatu ohi da, Suedian denek ospatu ohi duten ospakizuna. Ondoren abere espezie bakoitzeko bederatzi sakrifikatu ohia dituzte, baita bederatzi gizaseme ere, eta guzti haien gorpuak tenplutik hurbil dagoen zuhaizti bateko adarretatik zintzilikatu ohi dituzte. Inor ez dago blót honetatik at, eta denek euren opariak santutegira bidali ohi dituzte, baita erregeek ere. Kristau orok blót honetan parte ez hartzeagatik isuna ordaintzera derrigortua dago.»
Adan Bremengoak isuna ekonomikoa gogorregia zela iritzi zuen.
Bederatzi egunetako azken blót edo sakrifizioa 1078an ospatu zen. Uppsalako tenplua ziurrenik 1087an Inge I.a Suediakoak suntsitua izanen zen. Denboraldi batez, bederatzi urtero jentil eta kristauen arteko guduak ospatu ohi ziren, urte hori bera azken guduaren data izan zelarik.

## Telebista

2013ko The History Channel kateak ekoiztutako Vikings telesaileko 1. denboraldiko azken aurreko atal osoa tenplu honetan kokatzen da, bertan bikingoek burututako jainko paganoen gurtzea eta abere nahiz gizakien sakrifizioak irudikatzen direlarik.

## Erreferentziak

* ↑ Oxenstierna, Eric Graf. Vikings (1977) ISBN 84-217-4224-8, 219. orr
* ↑ Orchard, Andy (1997). Dictionary of Norse Myth and Legend. Cassell. ISBN 0-304-34520-2 169. orr.

## Bibliografia

* Hollander, Lee M. (Itzulp.) (2007). Heimskringla: History of the Kings of Norway. University of Texas Press. ISBN 978-0-292-73061-8
* Simek, Rudolf (2007) itzulp. Angela Hall. Dictionary of Northern Mythology. D.S. Brewer. ISBN 0859915131

## Kanpo estekak

* Uppsalako tenpluan burutu ohi zen gurtzearen deskribapena, Adan Bremengoaren aipuaren zatia, Francis J. Tschan-en itzulpena
* Datuak: Q1474792
* Multimedia: Temple at Uppsala / Q1474792
# Uppsalako gaztelua

Uppsalako gaztelua (suedieraz: Uppsala slott) Suediako Uppsala hirian dagoen gaztelua da, XVI mendean eraikitakoa.

## Historia

Erlijio Erreformaren garaian Gustavo I.a Vasa erregeak Artzapezpikuaren jauregia konfiskatu eta errege gaztelu bat eraiki zuen 1549an katedralaren parean zegoen muinoan. Garai hartan Suedia Europako inperio indartsua zen eta hurrengo erregeek gazteluan bizitzea erabaki zutenez hainbat birmoldaketa egin zizkioten.
1702an sute batek hiriaren gehiengoa erre zuen eta gaztelua ere erabat suntsituta geditu zen. Hainbat urte behar izan ziren gaztelua berreraikitzeko eta hainbat material Stockholmeko Errege Jauregia egiteko eraman ziren.

## Iruditegia

* Gunilla kanpaidorrea.

## Kanpo estekak

* Datuak: Q1475894
* Multimedia: Uppsala slott / Q1475894
# Uppsalako katedrala

Uppsalako katedrala (suedieraz: Uppsala domkyrka), Uppsalako eliza nagusia da, Suedia eta Europa iparraldeko handiena ere bai.

## Historia

Bikingoen Aroa amaitzean Gamla Uppsalako (Uppsala zaharra) tenplo paganoa ordezkatu zuen eliza kristau batek. 1204an suak kalte handiak eragin zizkion eta toki egokiago batean (5 kilometro hegoaldera) katedral bat eraikitzeko baimena eman zuen Alexandro IV.a Aita Santuak 1258an. 1272an Östra Aros herrian (gaur egungo Uppsala) Fyris ibaiaren ertzean hasi ziren eraikina altxatzen. Arkitekto frantsesek diseinatu zuten katedral gotiko berria. 1435ean sagaratu zen. Dorre bikiak 1563an aipatzen dira lehen aldiz agiri batean, herbeheretar pizkundeko estiloan eraikiak omen zeuden.
1549an Gustavo I.a Vasa erregeak gaztelua eraiki zuenetik Suediako monarkia bertan bizi izan zen eta katedralean koroatu izan ziren errege erregina ugari, azkena 1719an. 1702an sute batek hiriaren zati handiak erre zituen eta katedrala ere kaltetua izan zen, dorreak erori ziren eta beirate guztiak suntsitu. Soluzio probisionalak ezarri ziren, dorreen orratzen tokian egurrezko tapa bat ezarriz. 1885 eta 1893 artean Helgo Zettervall arkitektuak berrizte lanak burutu zituen eta dorreen altuera 118'7 metrotaraino igo zuen. Frantziar gotiko estiloan eraiki zituen eta nahiko polemika sortu zuen horrek. 1970 hamarkadan katedralaren egitura, hormak eta leihoak berriztu ziren.
1989an Joan Paulo II.ak Uppsalako katedraleko mezan hartu zuen parte.

## Arkitektura

Eskandinaviako eliza handiena da. Luzera eta altuera berdinak ditu, 118'7 metro, eta 45 metrotako zabalera. Habeartearen sabaiak 27 metrotako altuera du. Adreilu gorriz eraikia dago. Katedrala inguratuz XI mendeko erruna-harriak daude ezarrita.
Barnealdea neogotikoa da eta habeartearen ertzetako korridoretan kapera ugari daude, aipagarriena Vasa kapera da. Pulpitoa, 1710an ezarritakoa, apaingarriz horniturik dago erabat eta Suedia osoko handiena ere bada.

## Hilobiak

* Monarkak:
** Erik IX.a (1160)
** Gustavo I.a Vasa (1560)
** Joan III.a (1592)
** Elizabet Vasa printzesa (1597)
* Zientzilariak:
** Olaus Rudbeck (1702)
** Emmanuel Swedenborg (1772)
** Carolus Linnaeus (1778)
* Apezpikuak:
** Folke Johansson Ängel (1277)
** Laurentius Petri (1573)
** Nathan Söderblom (1931) (Bakearen Nobel Sariduna)

## Iruditegia

* Katedrala.
* Aurrealdea.
* Gustavianum museoa eta katedrala elkarren ondoan.
* Presbiterioa.
* Pulpitoa.
* Habeartea.
* Gustavo I.a Vasaren familiaren hilobia.
* Joan III.aren hilobia.
* Carolus Linnaeusen hilobia.
* Erik IX.aren erlikiak.
* Erruna-harria.
* Erruna-harria.

## Kanpo estekak

* Datuak: Q850042
* Multimedia: Uppsala Cathedral / Q850042
# Upplands-Bro udalerria

Upplands-Bro Suediako udalerria da. Stockholmgo konderrian kokatua dago. 325,23 km² ditu eta 25.972 biztanle ditu.

## Mugakideak

Honako udalerri hauekin egiten du muga:
Sigtuna udalerria Ekerö udalerria Järfälla udalerria Upplands Väsby udalerria Håbo udalerria Enköping udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q113673
* Multimedia: Upplands-Bro Municipality / Q113673
# Uppsala General Catalogue

Uppsala General Catalogue (edo UGC) 12.921 galaxia biltzen dituen katalogo bat da, guztiak ipar hemisferioan ikusgarri. 1973an argitaratu zen lehen aldiz.
Katalogoak -02°30' ipar deklinaziotik gora dauden galaxiak barnebiltzen ditu, 1.0 arkuminutu edo 14,5 itxurazko magnitudetik gora dutenetara mugatuz. Datuetarako erabilitako oinarrizko informazioa Palomar Observatory Sky Survey (POSS) da. 14,5eko itxurazko magnitudea baino distira handiagoa baina 1.0 arkuminutu baino txikiagoak direnak ere sartzen ditu baldin eta Galaxien eta Galaxia Klusterren Katalogoan (CGCG) agertzen badira.

## Kanpo estekak

* Datuak: Q615925
* Multimedia: UGC objects / Q615925
# Uppsala udalerria

Uppsala Suediako udalerria da. Uppsalako konderrian kokatua dago. 2234,44 km² ditu eta 211.044 biztanle ditu, hauetatik 140.454 Uppsala herriburuan.

## Mugakideak

Honako udalerri hauekin egiten du muga:
Östhammar udalerria Tierp udalerria Heby udalerria Enköping udalerria Håbo udalerria Knivsta udalerria Norrtälje udalerria

## Ondasun nabarmenak

* Uppsala.
* Uppsalako katedrala.
* Uppsalako gaztelua.
* Uppsalako Unibertsitatea.
* Lineoren lorategia.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q59091
* Multimedia: Uppsala Municipality / Q59091
# Uromasticinae

Uromasticinae Agamidae familia barruko narrasti subfamilia bat da. Afrikako iparraldean eta Asiako hegoaldean bizi dira.

## Generoak

* Saara
* Uromastyx

## Kanpo estekak

* Datuak: Q4006489
* Multimedia: Uromastycinae / Q4006489
* Espezieak: Uromastycinae
# Uromastyx

Uromastyx Agamidae familiaren barruko Uromasticinae azpifamilian sailkatutako narrasti genero bat da. Afrikan eta Ekialde Hurbilan bizi dira.

## Espezieak

* Uromastyx acanthinura Bell, 1825
* Uromastyx aegyptia (Forskal, 1775)
* Uromastyx alfredschmidti Wilms & Böhme, 2001
* Uromastyx benti (Anderson, 1894)
* Uromastyx dispar Heyden, 1827
* Uromastyx geyri Müller, 1922
* Uromastyx macfadyeni (Parker, 1932)
* Uromastyx nigriventris Rothschild & Hartert, 1912
* Uromastyx occidentalis Mateo, Geniez, Lopez-Jurado & Bons, 1999
* Uromastyx ocellata Lichtenstein, 1823
* Uromastyx ornata Heyden, 1827
* Uromastyx princeps O’Shaughnessy, 1880
* Uromastyx shobraki Wilms & Schmitz, 2007
* Uromastyx thomasi Parker, 1930
* Uromastyx yemenensis Wilms & Schmitz, 2007

## Kanpo estekak

* Datuak: Q739847
* Multimedia: Uromastyx / Q739847
* Espezieak: Uromastyx
# Urkiolamendi

Urkiolamendi edo Urkiolagirre (1.011 metro) Bizkaiko mendia da, Anbotoko mendilerroan dagoena.
Urkiolako santutegiaren ondoan kokatuta, tontor erraz hau Urkiola, (712 m.) eta Pol-pol iturri famatuaren mendia den Asuntze (870 m.) artean dago. Anboto igotzeko ohiko bidean dago.

## Abiapuntuak

* Atxartetik (ordu bat eta erdi).
* Urkiolatik (ordu bat).

## Ikus, gainera

* Bizkaiko mendien zerrenda
* Urkiolako natura parkea

## Kanpo estekak

* Datuak: Q965376
# Urkitza

Urkitza honakoa izan daiteke:
* urkitza edo jasmina: jasminum generoko landarea
* Urkitza (Urkilla): mendia
* Urkitza (Elgea): mendia
* Urkitzaurrealde: Bakioko auzoa
# Urkillaga

Urkillaga Ataungo auzoa eta mendate bat da. Bertatik, Lareoko urtegira doan mendi pista ateratzen da.

## Kanpo estekak

* Datuak: Q12268671